Мастиленият лабиринт от Людмила Филипова – книги от онлайн книжарница Bookpoin
ISBN: 9786191643097
…В стара библиотека в Рим, в края на най-стария път в Европа – Виа Апия, е намерен таен, старателно пазен ръкопис, чиито последни страници читателят разгръща с всяка глава на романа. Амбициозната млада археоложка Вера Кандилова поема по следите на изчезналата цивилизация, но нейните изследвания са възпрепятствани от тайнствената организация на Безплътните стражи на истинската история. Със своите знания и интуиция Вера намира все повече странни доказателства за своята теория, но е въвлечена в неповторим трилър със серия от убийства, кражба на уникални артефакти, отвличания, които трябва да прикрият истината за нашите начала, понеже така ще се променят из основи стандартните представи за произхода и развитието на цялото наше културно минало.
Археоложката все повече се доближава до истината, но попада в истински лабиринт – заплетени нишки от символи, които трябва да дешифрира и да подреди в тяхната логична последователност. Но по следите ѝ тръгва тайнственият Ариман, екзекуторът на Безплътните, въплъщение на безмилостното Зло. Амбициозната героиня рискува и живота си в името на научната истина, докато накрая достига до първоизточника. Кой е той и къде се намира? Ще узнаете, като проследите тази история, основана на реални събития, артефакти и научни трудове.
Книги, подобни на "Мастиленият лабиринт"
Коментари за "Мастиленият лабиринт"